vonalcimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
| Iktatószám: HIV/2300-12022.  Napirend sorszáma: |  |

**Előterjesztés**

**Hévíz Város Önkormányzat Képviselő-testülete**

**2022. február 24-ei rendes nyilvános ülésére**

**Tárgy:** A Hévízi Polgármesteri Hivatal új Szervezeti és Működési Szabályzatának elfogadása

**Az előterjesztő:** Papp Gábor polgármester

**Készítette:** dr. Tüske Róbert jegyző

**Megtárgyalta:** Pénzügyi, Turisztikai és Városfejlesztési Bizottság

Emberi Erőforrások Bizottság

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A Hévízi Polgármesteri Hivatal jelenleg hatályos Szervezeti és Működési Szabályzata 2013. január 1-től alkalmazandó.

A Szervezeti és Működési Szabályzat felülvizsgálata folyamatosan megtörtént.

2021. évben azonban a hivatal feladatellátásában olyan mértékű strukturális változások következtek be, amelyek a szokásos módosítás mértékét meghaladó nagyságrendben indokolnák a szabályzat korrekcióját. Csak a legfontosabbakat említem: a hivatal látja el a gazdasági szervezeti feladatokat külön munkamegosztási megállapodás alapján az önkormányzat által fenntartott összes költségvetési szerv vonatkozásában. 2021. december 31-ével megszüntetésre került a Hévíz és Kistérsége Területfejlesztési Társulás.

A vonatkozó jogszabályi feladatváltozások több ponton szövegkorrekciót indokoltak.

A szövegkörnyezeti módosítások könnyebb áttekintése érdekében az előterjesztés és csatolt Szervezeti és Működési Szabályzatban kék kiemeléssel jelzem a szövegkorrekciókat.

Amennyiben a képviselő-testület a Szervezeti és Működési Szabályzat módosítását jóváhagyja, az elfogadott Szervezeti és Működési Szabályzat már e kiemelések nélkül fog megszerkesztésre és aláírásra kerülni.

Tisztelt Képviselő-testület!

Kérem az előterjesztés megvitatását és a határozati javaslat elfogadására.

A döntés egyszerű szótöbbséget igényel.

**2.**

**Határozati javaslat**

**Normatív határozat címe:** AHévízi Polgármesteri Hivatal új Szervezeti és Működési Szabályzatának elfogadása

1. Hévíz Város Önkormányzatának Képviselő-testülete a Hévízi Polgármesteri Hivatal szervezeti és működési szabályzatát 2022. március 1-jei hatályba lépéssel jóváhagyja, egyidejűleg a 323/2012. (XII. 20.) határozattal jóváhagyott szervezeti és működési szabályzat a módosításaival együtt a hatályát veszti.

2. A Képviselő-testület felkéri a jegyzőt, hogy gondoskodjon a szükséges intézkedések megtételéről.

Felelős: dr. Tüske Róbert jegyző

Határidő: 2022. március 1.

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Tüske Róbert | jegyző  törvényességi felülvizsgálat |  |  |